****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko vijeće**

KLASA: 013-01/25-01/1

URBROJ: 2186-21-02-25-1

Sveti Đurđ, 28. ožujka 2025.

Na temelju članka 61.a stavak 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 36/09., 36/09., 109/07., 125/08., 150/11., 144/12., 123/17., 98/19., 144/20.), članka 2. Odluke o provedbi izbora za članove vijeća mjesnih odbora na području Općine Sveti Đurđ („Službeni vjesnik Varaždinske županije“ broj 30/21.), članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 41. sjednici održanoj dana 28.3.2025. godine donosi sljedeću

**ODLUKU**

**o raspisivanju izbora za članove vijeća mjesnih odbora**

**na području Općine Sveti Đurđ**

Članak 1.

Raspisuju se izbori za članove vijeća mjesnih odbora na području Općine Sveti Đurđ.

Članak 2.

Broj članova vijeća mjesnih odbora određuje se kako slijedi:

1. Mjesni odbor Hrženica – DEVET (9) ČLANOVA

2. Mjesni odbor Luka Ludbreška – SEDAM (7) ČLANOVA

3. Mjesni odbor Komarnica Ludbreška – SEDAM (7) ČLANOVA

4. Mjesni odbor Obrankovec – SEDAM (7) ČLANOVA

5. Mjesni odbor Priles – SEDAM (7) ČLANOVA

6. Mjesni odbor Sveti Đurđ – DEVET (9) ČLANOVA

7. Mjesni odbor Karlovec Ludbreški – DEVET (9) ČLANOVA

8. Mjesni odbor Sesvete Ludbreške – SEDAM (7) ČLANOVA

9. Mjesni odbor Struga – SEDAM (7) ČLANOVA.

Članak 3.

Izbori za članove vijeća mjesnih odbora na području Općine Sveti Đurđ održat će se zajedno s lokalnim izborima, u nedjelju, 18. svibnja 2025. godine.

Članak 4.

Ova Odluka objavit će se u „Službenom vjesniku Varaždinske županije“, a stupa na snagu na dan stupanja na snagu odluke o raspisivanju prvih sljedećih redovitih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane te njihove zamjenike.

Predsjednik Općinskog vijeća

Damir Grgec